als_Latn dik_Latn sag_Latn
Nënkryetarja e PR rrëfen takimin me Berishën, Brunilda Laboviti: Çdo këshillë e tij, mësim për mua
Enida HIMAJ
Partia Republikane do të jetë pjesë e frontit të bashkuar të së djathtës, dhe nënkryetarja e kësaj partie, Brunilda Laboviti, ka patur ditët e fundit një takim me ish-kryeministrin Sali Berisha. Në një intervistë për GSH.al, ajo tregon detaje nga biseda me liderin historik të PD, duke u shprehur se këshillat dhe mësimet që mori nga Berisha, do ti shërbejnë shumë për karrierën e saj në politikë. Nga ana tjetër, numri dy i PR, Laboviti shprehet se kjo parti tashmë është e gatshme të jetë pjesë e frontit fitues.
Brunilda si nënkryetare e Partisë Republikane të Shqipërisë, si po shkon fushata elektorale?
Ajo që mendoj dhe them me bindje të plot, është se kjo është fushata më entuziaste e dinamike që po zhvillon e djathta shqiptare në historinë e saj. Kjo, sepse është vazhdimi i një revolte 3 mujore përpara Kryeministrisë, të udhëhequr me suksesin e vet nga lideri i së djathtës, Z.Basha.
Nga takimet tuaja në terren, por edhe nga sondazhet, çfarë pret PR nga këto zgjedhje?
Partia Republikane do të jetë pjesë e frontit të bashkuar të së djathtës, marrëveshja e përbashkët na çoi për një sigël të vetme dhe kjo është PD. Si pjesë e këtij fronti PR do të ketë deputetët e vet në Kuvendin e Shqipërisë. Terreni dhe baza e të djathtës është pika më e fortë e saj ashtu sikurse edhe sondazhet e nxjerra së fundmi tregojnë për një mbështetje më të madhe të së djathtës shqiptare dhe me një qëllim të përbashkët fitoren e saj me Lulzim Bashën kryeministër të Shqipërisë.
Sa deputetë pretendoni që do të merrni?
Tashmë ashtu sikurse ju qartësova më lartë qëllimin për rritje sa më shumë të numrit të mandateve në Parlamentin e ardhshëm është i përbashkët. PR ka vendosur në funksion të përbashkët të gjitha strukturat e saj dhe nën siglën e PD po bëhet dhe do të bëhet maksimumi i saj.
Është përfolur shumë një takimi i juaji me Berishën, për çfarë keni folur me ish-kryeministrin?
Çdo takim që kam pasur me Z.Berisha ka qenë frymëzues për mua. Është ndër njerëzit e veçantë që do ta dalloja për energjinë, mençurinë dhe motivimin e lartë që të fal. Do të thoja se energjia e tij është në gjakë, buron e përcillet edhe te të tjerët në mënyrë të veçantë. Ndërkohë që takimi i këtyre ditëve me të ka qenë shumë i rëndësishëm për mua nisur nga koha, intensiteti i bisedës dhe përmbajtja. Ai më dha besim, të besoj se kontributi im personal, profesional dhe i forcës time politike do të jetë shumë i vlefshëm në të ardhmen e afërt, me një kryeministër bashkëkohor dhe të suksesshëm si Lulzim Basha.
Si ishte takimi mes jush?
Po të thoja se ishte një takim si gjithë të tjerët do të gënjeja, takimet me të janë të një rëndësie të veçantë, shumë njerëzore dhe çdo fjalë që thuhet është një mësim i gjatë mbi jetën dhe politikën në veçanti. U kthyem në të kaluar, për të shkuar në situatën e tashme politike e më pas drejt asaj që ka një rëndësi të veçantë, e ardhmja dhe fitorja e së djathtës. Personalisht u ndjeva e vlerësuar dhe optimiste për gjithçka na pret. Ndërkohë që shumë biseda të tjera dua ti ndaj vetëm me veten për të më shërbyer si reflektim për gjithçka kam kontribuar në politikë gjatë kësaj periudhë.
A morët nga ish-kryeministri disa këshilla për politikën?
Gjatë një ore bisedë ndau me mua shumë këshilla të vlefshme për karrierën time politike, por edhe për forcën politike që unë përfaqësoj.
Nga psikologjia në politikë, si ka qenë ky kalim për Brunildën?
Unë kam mbaruar studimet Bachelor në Psikologji, Master shkencor në Psikologji klinike dhe Doktoraturë në Psikologji pranë Universitetit të Tiranës dhe për 7 vjet jam pedagoge në disa universitete publike dhe jopublike. Në periudhën studentore kam qenë pjesë e akiviteteve politike të së djathtës dhe ambicjen politike e kam pasur që atëherë por më pas e zhvendosa ambicien drejtë studimeve dhe krijimit të një eksperience profesionale të vyer. Dhe mendova ta zhvilloja këtë ambicje në momentin që mendoja se mund t’i shërbeja politikës dhe jo të më shërbente. Jam e mendimit se pa një përfshirje të qytetarëve në politikë, nuk mund të ketë një ndryshim cilësor të saj.
Cilat janë ambicjet tuaja në politikë?
Jam munduar të bëj maksimumin dhe kjo më bën të ndihem mirë, akoma më mirë kur ka dhe vlerësimin brenda. Ambicien time politike mendoj që e zhvilloj në baza të shëndosha e të ketë kontakt me realitetin, kështu që sukseset do të vijnë dhe ky nuk është një merak që e kam.
Si e keni parë marrëveshjen mes PS-PD, a i dobëson partitë e vogla?
Ka ardhur një moment që ne të djathtët të mendojmë më shumë për frontin tonë të bashkuar se sa partitë e veçanta dhe kjo gjë është materializuar në marrëveshjen e të djathtës. Partitë e majta janë të përçara, por kjo është çështje e tyre dhe histori e tyre.
Sa ka ndikuar kjo marrëveshje tek PR?
PR është e mobilizuar totalisht për objektivin e madh të së djathtës-71 mandate e më shumë.
Kur nuk ju duhet të merreni me politikë, si vijon dita juaj, pasionet, punët e përditshme, familja?
Sigurisht ka pas një intensitet më të lartë kjo periudhë në aspektin politik, por gjej kohën dhe hapësirën për t’u marrë me punën dhe aktivitete që më mbushin ditën. Jam mësuar gjithmonë të kem një aktivitet të ngjeshur dhe ja kam dal me sukses deri më sot.
als_Latn ast_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn